laion/Wikipedia-Exotic huggingface dataset:
মিয়ার দালান

মিয়ার দালান বাংলাদেশের ঝিনাইদহ জেলার সদর থানার মুরারীদহে অবস্থিত একটি পুরানো জমিদার বাড়ি। এটি ঝিনাইদহের একটি দর্শণীয় স্থান। বাড়ীটি স্থানীয় নবগঙ্গা নদীর উত্তর দিকে অবস্থিত। ঝিনাইদহ শহরের প্রাণকেন্দ্র থেকে প্রায় তিন কিলোমিটার দূরে এটি অবস্থিত। বর্তমানে বাড়িটি ভগ্নপ্রায়। প্রাচীন ঐতিহ্য অনুযায়ী ইমারতের প্রধান ফটকে নির্মাণ সময়ের কিছু কথা কাব্যিক ভাবে খোদাই করা আছে। তাতে লেখা, ‘শ্রী শ্রী রাম, মুরারীদহ গ্রাম ধাম, বিবি আশরাফুন্নেসা নাম, কি কহিব হুরির বাখান। ইন্দ্রের অমরাপুর নবগঙ্গার উত্তর ধার, ৭৫,০০০ টাকায় করিলাম নির্মাণ। এদেশে কাহার সাধ্য বাধিয়া জলমাঝে কমল সমান। কলিকাতার রাজ চন্দ্র রাজ, ১২২৯ সালে শুরু করি কাজ, ১২৩৬ সালে সমাপ্ত দালান।‘ বঙ্গাব্দ ১২৩৬ সালে নির্মাণ শেষ হওয়া এই ইমারতটি ঠিকঠাক মত রক্ষনাবেক্ষণ করা গেলে সেটা ঝিনাইদহ শহরের একটি উল্লেখযোগ্য বিনোদন কেন্দ্র হয়ে উঠতে পারে। যত দূর জানা যায় যে জমিদার এই দালানটি নির্মাণ করেন তিনি ১৯৪৭ সালের দেশ ভাগের সময় ভবনটি বিক্রি করে দেন সেলিম চৌধুরী নামের এক ব্যক্তির কাছে। তাই ভবনটিকে স্থানীয় ভাবে কেউ কেউ সেলিম চৌধুরীর বাড়িও বলে থাকে। বলা হয়ে থাকে বাড়িটি থেকে নবগঙ্গা নদীর নিচ দিয়ে একটি সুড়ঙ্গ ছিল। সুড়ঙ্গের প্রবেশমুখ এখনো চিহ্নত করা যায়। নদীতে যে ভাবে বাঁধ দিয়ে ইমারতটি নির্মাণ করা হয়েছিল সেভাবে তৈরি আর কোন পুরানো ইমারত ঝিনাইদহ শহরে দেখা যায় না। বাড়িটির স্থানীয় ভাবে ব্যাপক পরিচিতির আর একটি বড় কারণ বাড়িতে থাকা একটি বিশেষ খেজুর গাছ, যে গাছটিতে একাধিক মাথা ছিল এবং প্রতিটি মাথা থেকেই রস আহরণ করা যেতো। মিয়ার দালান খুলনা বিভাগীয় তথ্যতীর্থ[স্থায়ীভাবে অকার্যকর সংযোগ] মিয়ার দালান[স্থায়ীভাবে অকার্যকর সংযোগ] উইকিমিডিয়া কমন্সে মিয়ার দালান সংক্রান্ত মিডিয়া রয়েছে।
থালা

খাবার খাওয়ার জন্য ব্যবহৃত পাত্র। সাধারণত বৃত্তাকার। চিনামাটি, মেলামিন, স্টিল দিয়ে তৈরি থালাই এখন বহুল ব্যবহৃত হয়। প্রাচীন কালে পোড়ামাটি এবং কাশা দিয়ে তৈরি থালার ব্যবহার ছিল বেশি। Glass Dish Glass Dish Glass Dish Glass Dish Plate Kori Plate Kori Plate Kori Plate Melamine Plate Melamine Plate Silver Plate Steel Mug Steel Plate Steel Plate Steel Plate Tea Plate Glass Dish Plastic Dish
জার্নাল অব ইসলামিক স্টাডিজ (অক্সফোর্ড)

জার্নাল অব ইসলামিক স্টাডিজ একটি ইসলাম শিক্ষা বিষয়ক পিয়ার রিভিউড একাডেমিক জার্নাল। ১৯৯০ সালে অক্সফোর্ড সেন্টার ফর ইসলামিক স্ট্যাডিজে এটি প্রতিষ্ঠিত হয় এবং অক্সফোর্ড ইউনিভার্সিটি প্রেস কর্তৃক প্রকাশিত হয়। এটিএলএ রিলিজিয়ন ডেটাবেজ, সামাজিক বিজ্ঞান সম্পর্কিত আন্তর্জাতিক গ্রন্থপঞ্জি, দ্য ব্রিটিশ হিউম্যানিটিজ ইনডেক্স এবং ইবিএসসিও হিস্ট্রিক্যাল অ্যাবসট্রাক্ট দ্বারা সূচিত হয়েছে। ম্যাগডালেন কলেজ, অক্সফোর্ডের ফারহান আহমেদ নিজামী এটি সম্পাদনা করেন। Bennett, Clinton; Contributors (২০১৩)। "Resources"। Bennett; Clinton। The Bloomsbury Companion to Islamic Studies। পৃষ্ঠা 315। আইএসবিএন 9781441138125।  ATLA Religion Database Title List (Accessed June 27, 2014). Title List - International Bibliography of the Social Sciences ওয়েব্যাক মেশিনে আর্কাইভকৃত ২০ জুলাই ২০১৯ তারিখে (Accessed June 27, 2014). British Humanities Index - Current Serials Source List ওয়েব্যাক মেশিনে আর্কাইভকৃত ২৫ মে ২০১৪ তারিখে (Accessed June 27, 2014). Historical Abstracts Database Coverage List (Accessed June 27, 2014). Journal of Islamic Studies | Editorial Board (Accessed June 27, 2014). দাপ্তরিক ওয়েবসাইট ইসলাম প্রবেশদ্বার
ভারতীয় পররাষ্ট্র সেবা

ভারতীয় পররাষ্ট্র সেবা বা ইন্ডিয়ান ফরেন সার্ভিস (আইএফএস) হ'ল ভারত সরকারের নির্বাহী শাখার কেন্দ্রীয় নাগরিক সেবার গ্রুপ এ এবং গ্রুপ বি এর অধীনে প্রশাসনিক কূটনীতিক নাগরিক সেবা। এটি একটি কেন্দ্রীয় নাগরিক সেবা, কারণ বৈদেশিক নীতি হ'ল কেন্দ্রীয় সরকারের বিষয়বস্তু এবং বিশেষ ক্ষমতা। রাষ্ট্রদূত, হাই কমিশনার, কনসাল জেনারেল, জাতিসংঘে ভারতের স্থায়ী প্রতিনিধি এবং পররাষ্ট্রসচিব হলেন এই পরিষেবার সদস্যদের দ্বারা পরিচালিত কয়েকটি অফিস। সেবার প্রশাসনিক প্রধান হলেন পররাষ্ট্রসচিব এবং সেবার রাজনৈতিক প্রধান হলেন বিদেশমন্ত্রী। এই পরিষেবাটি কূটনীতি পরিচালনা এবং ভারতের বৈদেশিক সম্পর্ক পরিচালনার জন্য ন্যস্ত করা হয়েছে। এটি সারা বিশ্বের ১৬২ টিরও বেশি ভারতীয় কূটনৈতিক মিশন এবং আন্তর্জাতিক সংস্থাগুলিতে কর্মরত কূটনীতিকদের সংস্থা। এছাড়াও, তারা দিল্লির পররাষ্ট্র মন্ত্রণালয়ের সদর দফতরে এবং প্রধানমন্ত্রীর কার্যালয়ে দায়িত্ব পালন করে। তারা সারাদেশে আঞ্চলিক পাসপোর্ট অফিসগুলিরও প্রধান এবং রাষ্ট্রপতির সচিবালয় এবং ডেপুটেশন সম্পর্কিত বেশ কয়েকটি মন্ত্রীর পদে অধিষ্ঠিত। ভারতের পররাষ্ট্র সচিব হলেন ভারতীয় বিদেশ সেবার প্রশাসনিক প্রধান। আইএফএস ভারত সরকার ১৯৪৬ সালের অক্টোবরে একটি মন্ত্রিসভা নোটের মাধ্যমে তৈরি করে, তবে "বিদেশী ইউরোপীয় শক্তি" এর সাথে ব্যবসা পরিচালনার জন্য যখন পররাষ্ট্র বিভাগ তৈরি করা হয়, তখন এর শিকড়গুলি ব্রিটিশ রাজের অধীনে ফিরে যায়। ভারতীয় মন্ত্রিসভা আইএফএস তৈরির দিনটির স্মরণে ২০১১ সাল থেকে প্রতি বছর ৯ অক্টোবর আইএফএস দিবস পালিত হয়। ইউনিয়ন পাবলিক সার্ভিস কমিশনের সুপারিশে ভারত সরকার এখন আইএফএস-এর কর্মকর্তাদের নিয়োগ করে। ১৯৪৮ এর পূর্ববর্তী সময়ে, কাউকে কাউকে তৎকালীন প্রধানমন্ত্রী সরাসরি নিয়োগ করেছিলেন এবং এর মধ্যে ভারতের প্রাক্তন স্থানীয় শাসকগণ অন্তর্ভুক্ত ছিলেন যাদের মধ্যে কেবল মোহাম্মদ ইউনূসের মতো পরিচিত ব্যক্তি বাদে অন্যরা তাদের প্রদেশগুলিকে ভারতের অংশভূত করেছিলেন। আইএফএস-এ নতুন নিয়োগপ্রাপ্তদের মুসৌরীতে অবস্থিত লাল বাহাদুর শাস্ত্রী জাতীয় প্রশাসন একাডেমী সংক্ষিপ্ত ভিত্তি কোর্সের পরে বৈদেশিক পরিষেবা ইনস্টিটিউট-এ (এফএসআই) প্রশিক্ষণ দেওয়া হয়। Complete Civil Service Schedule of the Civil Services Group A of India ওয়েব্যাক মেশিনে আর্কাইভকৃত ৪ মার্চ ২০১৬ তারিখে." Civil Service Group A - Government of Indiaof the Central Civil Services Group B of India]." Central Civil Service Group B - Government of India 1 January 2011. Complete Civil Service Schedule of the Central Civil Services Group B of India." Central Civil Service Group B - Government of India, 1 January 2011. "MEA - About MEA : Indian Foreign Service"। www.mea.gov.in। সংগ্রহের তারিখ ২ এপ্রিল ২০১৮।  "Examination Notice no. 06/2017-CSP" (পিডিএফ)। Union Public Service Commission। ফেব্রুয়ারি ২২, ২০১৭। আগস্ট ২৮, ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ আগস্ট ১৯, ২০১৭।  "Singla appointed PS to PM Narendra Modi"। hindustantimes.com। ২০ জুলাই ২০১৪। ৩১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  Bagchi, Indrani। "IFS officials building their own traditions"। Times of India। সংগ্রহের তারিখ ১০ এপ্রিল ২০১৪।  "Indian Foreign Service"। সংগ্রহের তারিখ ১০ এপ্রিল ২০১৪।  "Foreign Service Institute"। meafsi.gov.in। ৩১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।  পররাষ্ট্র মন্ত্রণালয় মধ্যে অফিসিয়াল ওয়েবসাইট ভারতের বৈদেশিক পরিষেবা ইনস্টিটিউট-এর দাপ্তরিক ওয়েবসাইট
রশীদ প্যাটেল

রশীদ গুলাম মোহাম্মদ প্যাটেল (উচ্চারণ; হিন্দি: राशिद पटेल; জন্ম: ১ জুন, ১৯৬৪) বরোদরা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বরোদরা দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন রশীদ প্যাটেল। ১৯৮৬-৮৭ মৌসুম থেকে ১৯৯৬-৯৭ মৌসুম পর্যন্ত রশীদ প্যাটেলের প্রথম-শ্রেণীর খেলোয়াড়ী জীবন চলমান ছিল। ১৯৯০-৯১ মৌসুমের দীলিপ ট্রফিতে কিছু সময়ের জন্যে উত্তাপ ছড়ান। জামশেদপুরের কীনান স্টেডিয়ামে পশ্চিম অঞ্চলের সদস্যরূপে উত্তর অঞ্চলের বিপক্ষে চূড়ান্ত খেলায় অবতীর্ণ হন। উত্যক্ততা ও বাদানুবাদে ভরপুর ছিল এ খেলাটি। শেষদিন উত্তরাঞ্চল দ্বিতীয়বারের মতো ব্যাটিংয়ে নামে। খেলায় প্রয়োজনীয় পার্থক্য থাকা সত্ত্বেও প্যাটেল স্ট্যাম্প তুলে উত্তর অঞ্চলের উদ্বোধনী ব্যাটসম্যান রমন লাম্বা’র দিকে তেড়ে আসেন। ক্রিজে প্যাটেল দৌড়ে আসলে লাম্বাও তাকে সতর্ক করে দেন। ফলাফলস্বরূপ উভয় দলের মধ্যে বাদানুবাদের ঘটনা ঘটে। চাবিরতির পনের মিনিট পূর্বে খেলা বন্ধ করে দেয়া হয়। প্যাটেল আত্মপক্ষ সময়র্তনে মন্তব্য করেন যে, লাম্বাকে আক্রমণের উদ্দেশ্যে স্ট্যাম্প হাতে নেননি। তিনি কেবলমাত্র লাম্বা’র ব্যাটে তিনবার আঘাত করেছেন, ব্যক্তিকে নয়। চার সপ্তাহ পর মাধবরাও সিন্ধিয়া, এম.এ.কে. পতৌদি ও রাজ সিং দুঙ্গারপুরকে নিয়ে গঠিত তিন সদস্যের শৃঙ্খলারক্ষা কমিটি প্যাটেলকে ১৩ মাস ও লাম্বাকে ১০ মাস খেলায় অংশগ্রহণের উপর নিষেধাজ্ঞা জারী করে। নিষেধাজ্ঞার মেয়াদ শেষ হলে প্যাটেল পুনরায় ঘরোয়া খেলার জগতে ফিরে আসেন। তবে, খেলায় কোন প্রভাব বিস্তার করতে পারেননি। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রশীদ প্যাটেল। ২৪ নভেম্বর, ১৯৮৮ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। দুইটি সাধারণমানের ক্রিকেট মৌসুম অতিবাহনের পর বিস্ময়করভাবে ভারত দলের পক্ষে টেস্ট খেলার জন্যে তাকে আমন্ত্রণ জানানো হয়েছিল। ঐ টেস্টে ১৪ ওভার বোলিং করেছিলেন। ভারতের পক্ষে আন্তর্জাতিক ক্রিকেটে অতিমাত্রায় ব্যর্থতার প্রতিমূর্তি ছিলেন তিনি। বোম্বের ওয়াংখেড়ে স্টেডিয়ামে অনুষ্ঠিত টেস্টে প্রতিপক্ষীয় নিউজিল্যান্ড দলের উদ্বোধনী ব্যাটসম্যানদেরকে কয়েকবার পরাভূত করলেও কোন উইকেট লাভ করতে পারেননি। ব্যাট হাতে নিউজিল্যান্ডীয় তারকা বোলার স্যার রিচার্ড হ্যাডলি’র বলে উভয় ইনিংসেই শূন্য রানে বিদেয় নিতে হয় তাকে। তিন সপ্তাহ পর একই দলের বিপক্ষে একটিমাত্র একদিনের আন্তর্জাতিকে অংশ নেন। নিজ শহরের মাঠে ১০ ওভার বোলিং করে ৫৮ রান খরচায় উইকেট শূন্য অবস্থায় থাকতে হয়। এছাড়াও, ব্যাটিং করার সুযোগ মেলেনি তার। "Cronje's violent end"। ESPN Cricinfo। সংগ্রহের তারিখ ৪ জুন ২০১৮।  The season that was, Jan 29, ACSSI Cricket Year Book 1990-91, ed. Anandji Dossa and Mohandas Menon, p.49 ibid, Feb 2, p.49 ibid, Feb 25, p.53 বুরকেরি রমন রুস্তমজী জামশেদজী এক টেস্টের বিস্ময়কারী ভারতীয় টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান ভারতীয় একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে রশীদ প্যাটেল (ইংরেজি) ক্রিকেটআর্কাইভে রশীদ প্যাটেল (সদস্যতা প্রয়োজনীয়) (ইংরেজি)
চুলা

চুলা, আগুন প্রতিরোধী উপাদান দিয়ে ঘিরে তৈরি জিনিস, যা দিয়ে রান্না করা বা কোনো কিছু পোড়ানো হয়। বাংলা "চুলা" শব্দটি সংস্কৃত চুল্লি থেকে উদ্ভূত। যদিও বাংলায়ও এখনও কখনও কখনও চুল্লি বলা হয়ে থাকে। বাংলায় চুলার বিভিন্ন প্রতিশব্দ প্রচলিত: "চুল্লি", "উনুন", "চুলো" ইত্যাদি। হিন্দু ধর্মাবলম্বীগণ শবদাহের জন্য যে চিতা তৈরি করেন, তাকেও চুলা বলা হয়ে থাকে। বিশিষ্টার্থে "শ্মশানচুল্লি" আখ্যা দেয়া হয়ে থাকে। ডক্টর মুহম্মদ এনামুল হক, শিবপ্রসন্ন লাহিড়ী, স্বরোচিষ সরকার (সম্পাদক)। "চ"। বাংলা একাডেমী ব্যবহারিক বাংলা অভিধান (প্রিন্ট)|format= এর |url= প্রয়োজন (সাহায্য) (জানুয়ারি ২০০২ খ্রিস্টাব্দ সংস্করণ)। ঢাকা: বাংলা একাডেমী। পৃষ্ঠা ১২২৪। আইএসবিএন 984-07-4222-1।  অজানা প্যারামিটার |origmonth= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link)
কাস্তে

কাস্তে ফসল কাটার কাজে ব্যবহৃত বাঁকা চাঁদের মত গঠনের হাতলওয়ালা একধরনের যন্ত্র। অনেক প্রাচীন কাল থেকেই এই যন্ত্রটির ব্যবহার হয়ে আসছে। সাধারণত কাস্তে বা কাচির অবতল দিক খাজকাটা ভাবে ধারালো করা থাকে। মেসোপটেমিয়ায় কাস্তের বিকাশ সেই সময়ের আগে নিওলিথিক যুগেও পাওয়া গেছে। ইসলায়েলের আশেপাশের এলাকায় খননকালে প্রচুর পরিমাণে কাস্তের ব্লেড পা ওয়া গেছে যা এপিপালিওলিথিক (খ্রিস্টপূর্ব ১৮০০০-৮০০০) যুগের। কাস্তে তৈরীর জন্য লাগবে লোহা। লোহাকে কয়লার আগুনে পুড়িয়ে লাল রং করা হয়। তারপর লাল লোহাকে হাতুড়ি দিয়ে পিটিয়ে কাস্তে তৈরি করা হয়। এভাবে বেশ কয়েকবার পুড়িয়ে এবং হাতুড়ি দিয়ে পিটিয়ে তৈরি করা হয় কাস্তে। কাস্তে তৈরীর কারিগরকে কামার বলা হয়। বাংলাদেশসহ বিভিন্ন দেশে কাস্তে কৃষি কাজে ব্যবহৃত হয়ে থাকে। ধান পাকার পরে কৃষকেরা ধান কাটতে এটি ব্যবহার করে। এছাড়া গবাদিপশুর ঘাস, লতাপাতা এবং অন্যান্য অনেক সবজি ফসল কাস্তে দিয়ে কেটে সংগ্রহ করা হয়। এভাবেই বহু যুগ ধরে কাস্তে ব্যবহার হয়ে আসছে। Unger-Hamilton, Romana (জুলাই ১৯৮৫)। "Microscopic Striations on Flint Sickle-Blades as an Indication of Plant Cultivation: Preliminary Results"। World Archaeology। 17 (1): 121–6। ডিওআই:10.1080/00438243.1985.9979955। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আশা বিশ্ববিদ্যালয় বাংলাদেশ

আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালিত। বিশ্ববিদ্যালয়ে দুটি শিফটে পড়ানো হয়। নিম্নোক্ত ব্যক্তিবর্গ আশা বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন: ডালেম চন্দ্র বর্মণ আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত। বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে। ফ্যাকাল্টি অব বিজনেস ব্যাচেলর অব বিজনেস এ্যাডমিনিস্ট্রেশন (বিবিএ) মাস্টার্স অব বিজনেস এ্যাডমিনিস্ট্রেশন (এমবিএ) ফ্যাকাল্টি অব ল এলএলবি (অনার্স) এলএলএম (২ বছর) এলএলএম (১ বছর) ফ্যাকাল্টি অব আর্টস এন্ড সোস্যাল সায়েন্স বিএ (অনার্স) ইন ইংলিশ এম এ (প্রিলিমিনারী) ইন ইংলিশ এম এ ইন ইংলিশ (লিটারেচার) এন্ড এম এ ইন এ্যাপ্লাইড লিংগুইসটিক এন্ড ইন এলটি সার্টিফিকেট ইন ইংলিশ ল্যাঙ্গুয়েজ প্রোফিসিয়েন্স ফ্যাকাল্টি অব সায়েন্স এন্ড ইঞ্জিনিয়ারিং ডিপার্টমেন্ট অব ফার্মাসী মাস্টার অব পাবলিক হেলথ্ (এম পি এইচ) বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে। দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে। "বিশ্ববিদ্যালয় মঞ্জুরি কমিশন"। http://www.ugc.gov.bd। ২১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৬।  |ওয়েবসাইট= এ বহিঃসংযোগ দেয়া (সাহায্য) "আশা ইউনিভার্সিটির নয়া উপাচার্য ডালেম চন্দ্র বর্মণ"। ইত্তেফাক। ১১ সেপ্টেম্বর ২০১৭। ৩১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২১।  বিশ্ববিদ্যালয়ের অবস্থান আশা বিশ্ববিদ্যালয় অফিসিয়াল ওয়েবসাইট
দামোহ লোকসভা কেন্দ্র

দামোহ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই নির্বাচনকেন্দ্রটি ১৯৬২ সালে প্রতিষ্ঠিত হয়। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত। এটি সম্পূর্ণ দামোহ জেলা ও সাগর এবং ছত্রপুর জেলার কিছু অংশ নিয়ে গঠিত। বর্তমানে দামোহ লোকসভা কেন্দ্রটিতে নিম্নলিখিত আটটি বিধানসভা (আইনসভা) বিভাগ রয়েছে: ২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির প্রহ্লাদ সিং প্যাটেল । তিনি এই নির্বাচনে মোট ৭,০৪,৫২৪ টি বা ৬০.৫১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,৫১,১১৩ টি বা ৩০.১৬ শতাংশ ভোট পায় এবং বহুজন সমাজ পার্টি ৪৫,৮৪৮ টি বা ৩.৯৪ শতাংশ ভোট পায়। নির্বাচনে ভারতীয় জনতা পার্টির প্রহ্লাদ সিং প্যাটেল ভারতীয় জাতীয় কংগ্রেস প্রার্থী তাপ সিং লোধি-এর থেকে ৩,৫৩,৪১১ টি বা ৩০.৩৫ শতাংশ ভোট বেশি পান। ২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির প্রহ্লাদ সিং প্যাটেল । তিনি এই নির্বাচনে মোট ৫,১৩,০৭৯ টি বা ৫৬.১৪ শতাংশ ভোট পেয়েছিলেন। এই কেন্দ্র থেকে দ্বিতীয় লাভ করে ভারতীয় জাতীয় কংগ্রেস। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,৯৯,৭৮০ টি বা ৩২.৮০ শতাংশ ভোট পায়। নির্বাচনে ভারতীয় জনতা পার্টির প্রহ্লাদ সিং প্যাটেল ভারতীয় জাতীয় কংগ্রেস প্রার্থী চৌধুরী মাহেন্দ্রা প্রতাপ সিং-এর থেকে ২,১৩,২৯৯ টি বা ২৩.৩৪ শতাংশ ভোট বেশি পান। ২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির শিবরাজ ভাইয়া। তিনি এই নির্বাচনে মোট ৩০২৬৭৩ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং সমাজবাদী পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৩১৭৯৬ টি ভোট পায় এবং সমাজবাদী পার্টি ৭৮২৬ টি ভোট পায়। দামোহ জেলা লোকসভা কেন্দ্রের তালিকা "Parliamentary & Assembly Constituency-Wise Report of Electors in the Final Roll-2009" (পিডিএফ)। ২০১১-০৭-২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০২-১৫।  http://ceomadhyapradesh.nic.in/OtherLinks/lok2009.pdf দামোহ লোক লোকসভা নির্বাচন 2019 সালের ফলাফলের বিশদ
সাল মিনেও

সালভাতোরে মিনেও জুনিয়র (১০ জানুয়ারি ১৯৩৯ - ১২ ফেব্রুয়ারি ১৯৭৬) ছিলেন একজন মার্কিন চলচ্চিত্র ও মঞ্চ অভিনেতা ও পরিচালক। মিনেও মূলত জেমস ডিনের সাথে রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের জন্য সুপরিচিত। তিনি দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথমটি রেবেল উইদাউট আ কজ চলচ্চিত্রের জন্য এবং দ্বিতীয়টি এক্সোডাস (১৯৬০) চলচ্চিত্রের জন্য। দ্বিতীয় চলচ্চিত্রটির জন্য তিনি সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। ১৯৫০-এর দশকের কিশোরদের প্রতিকৃত মিনেওর অভিনয় জীবন যৌবনেই সমাপ্তি ঘটে। ১৯৭৬ সালে তিনি খুন হন। মিনেও ১৯৩৯ সালের ১০ই জানুয়ারি নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা সালভাতোরে মিনেও সিনিয়র ছিলেন একজন কফিন প্রস্তুতকারী ও মাতা জোসেফিন (জন্ম আলভিসি)। তিনি ইতালির সিসিলি বংশোদ্ভূত, তার পিতা ইতালিতে জন্মগ্রহণ করেছিলেন এবং মাতা ইতালীয় বংশোদ্ভূত, কিন্তু মার্কিন যুক্তরাষ্ট্রে জন্মগ্রহণ করেছিলেন। মিনেওর বোন সারিনা মিনেও একজন অভিনেত্রী এবং দুই ভাই মাইকেল ও ভিক্টর মিনেও অভিনেতা। তিনি কুইন্টানো স্কুল ফর ইয়ং প্রফেশনালসে পড়াশোনা করেন। মিনেওর মাতা তাকে শৈশবেই নৃত্য ও অভিনয়ের স্কুলে ভর্তি করে দেন। তার প্রথম মঞ্চে কাজ ছিল টেনেসি উইলিয়ামসের নাটক দ্য রোজ ট্যাটু (১৯৫১)। তিনি ইউল ব্রাইনারের সাথে সঙ্গীতধর্মী নাটক দ্য কিং অ্যান্ড আই-এ যুবরাজ চরিত্রে অভিনয় করেছিলেন। ব্রাইনার মিনেওকে একজন অভিনেতা হিসেবে গড়ে ওঠতে সাহায্য করেছিলেন। মিনেও রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের মধ্য দিয়ে অভিনেতা হিসেবে সকলের নজর কাড়েন। জেমস ডিনের সাথে অনুভূতিপ্রবণ কিশোর চরিত্রে তার কাজের জন্য তিনি বিপুল প্রশংসিত হন। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং তার জনপ্রিয়তা বৃদ্ধি পায়। মিনেও জীবনীকার পল জেফার্স লিখেন মিনেও তরুণী ভক্তদের নিকট থেকে হাজার হাজার চিঠি পেয়েছিলেন এবং জনসম্মুখে আসলে তারা তাকে ঘিরে ধরত। তিনি আরও লিখেন, "তিনি হলিউড ও নিউ ইয়র্ক সিটির সবচেয়ে সুন্দরী নারীদের সাথে ডেট করেছেন।" তিনি ১৯৬০ সালে অটো প্রেমিঞ্জারের এক্সোডাস চলচ্চিত্রে একজন ইহুদি অভিবাসী চরিত্রে অভিনয়ের জন্য সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন। বেল, রাচেল। "The Switchblade Kid: The Life and Death of Sal Mineo"। ২০০৮-০৬-২৯ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২০।  হলিডে, পিটার জে.। "Mineo, Sal (1939-1976)"। ২০০৮-০৮-২৮ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২০।  Guía del cine clásico: Protagonistas - Antonio Mendez। গুগল বুকস। সংগ্রহের তারিখ ১০ জানুয়ারি ২০২০।  মিচাউড, মাইকেল গ্রেগ (২০১১)। Sal Mineo: A Biography। থ্রি রিভার্স প্রেস। সংগ্রহের তারিখ ১০ জানুয়ারি ২০২০।  নো, ডেনিস। "The Murder of Sal Mineo"। ২০০৮-০৬-০৬ তারিখে মূল থেকে আর্কাইভ করা।  জেফার্স, পল (২০০০)। Sal Mineo: His Life, Murder, and Mystery। নিউ ইয়র্ক: ক্যারল অ্যান্ড গ্র্যাফ পাবলিশার্স। আইএসবিএন 0-7867-0777-1।  উইকিমিডিয়া কমন্সে সাল মিনেও সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট অফ-ব্রডওয়ে ডেটাবেজে সাল মিনেও (ইংরেজি) ইন্টারনেট ব্রডওয়ে ডেটাবেজে সাল মিনেও (ইংরেজি) ইন্টারনেট মুভি ডেটাবেজে সাল মিনেও  (ইংরেজি)
মুলাদী

মুলাদী বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মুলাদী উপজেলার সদর। শহরটি বরিশাল জেলার চতুর্থ বৃহত্তম ও মুলাদী উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। বিভাগীয় শহর বরিশাল থেকে মুলাদী শহরের দূরত্ব ৩১.৩ কি.মি.। মুলাদী শহরের মোট জনসংখ্যা ২০,৪৯০ জন যার মধ্যে ১০,২১৫ জন পুরুষ এবং ১০,২৭৫ জন নারী। এ শহরের পুরুষ এবং নারী অনুপাত ৯৯:১০০। শহরে মোট খানা সংখ্যা বা পরিবার রয়েছে ৭১২৪টি। শহরটির অবস্থানের অক্ষাংশ ও দ্রাঘিমাংশ হল ২২°৫৩′১৫″ উত্তর ৯০°২৩′২০″ পূর্ব﻿ / ﻿২২.৮৮৭৫৩৪° উত্তর ৯০.৩৮৮৯৬২° পূর্ব﻿ / 22.887534; 90.388962। সমুদ্র সমতল থেকে শহরটির গড় উচ্চতা ১০ মিটার। ২০০১ সালে মুলাদী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুলাদী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত। ১৬.৯৬ বর্গ কি.মি. আয়তনের মুলাদী শহর এলাকাটি মুলাদী পৌরসভা দ্বারা পরিচালিত হয়। মুলাদী শহরের স্বাক্ষরতার হার হলো শতকরা ৬২.৬ ভাগ। এখানে একটি সরকারি কলেজ রয়েছে,যা মুলাদী সরকারি কলেজ নামে পরিচিত। এছাড়া আছে উল্লেখযোগ্য শিক্ষা প্রতিষ্ঠান : মুলাদী মাহমুদজান মডেল সরকারি মাধ্যমিক বিদ্যালয়। কাজিরচর মাধ্যমিক বিদ্যালয়। চরলক্ষ্মীপুর ফাজিল মাদ্রাসা। নাজিরপুর ইউনাইটেড কলেজ। লক্ষ্মীপুর মাধ্যমিক বিদ্যালয়। মুলাদী মহিলা কলেজ। চরলক্ষ্মীপুর সরকারি প্রাথমিক বিদ্যালয়। কাজিরচর সরকারি প্রাথমিক বিদ্যালয়। দড়িচর লক্ষ্মীপুর সরকারি প্রাথমিক বিদ্যালয়। মুলাদী মডেল সরকারি প্রাথমিক বিদ্যালয়। চরলক্ষ্মীপুর মাধ্যমিক বিদ্যালয়। মুলাদী ইসলামিয়া ফাজিল মাদ্রাসা, উল্লেখযোগ্য। "মুলাদী পৌরসভার মেয়র"। ৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Distance from Barisal to Muladi"। distancesto.com। সংগ্রহের তারিখ ২০১৯-০১-০৬।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৩। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and coordinates for Muladi, Bangladesh"। distancesto.com। সংগ্রহের তারিখ ২০১৯-০১-০৬।  "এক নজরে পৌরসভা"। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
পাথরঘাটা

পাথরঘাটা বাংলাদেশের দক্ষিণাঞ্চলের বরিশাল বিভাগের অন্তর্গত বরগুনা জেলায় অবস্থিত একটি শহর। প্রশাসনিকভাবে শহরটি পাথরঘাটা উপজেলার সদর। শহরটি বরগুনা জেলার দ্বিতীয় বৃহত্তম এবং পাথরঘাটা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর।বিভাগীয় শহর বরিশাল থেকে ১১০.৩ কি.মি. এবং জেলা শহর বরগুনা থেকে ২৭.৮ কি.মি. দুরত্বে পাথরঘাটা শহর অবস্থিত। পাথরঘাটা শহরের মোট জনসংখ্যা ১২,৭৮৬ জন যার মধ্যে ১৪,২৩১ জন পুরুষ এবং ১৪,২৯০ জন নারী। এ শহরের পুরুষ এবং নারী অনুপাত ১০০:১০০। শহরটির অবস্থানের অক্ষাংশ ও দ্রাঘিমাংশ হল ২২°০২′১৯″ উত্তর ৮৯°৫৮′১১″ পূর্ব﻿ / ﻿২২.০৩৮৬৯২° উত্তর ৮৯.৯৬৯৬৮° পূর্ব﻿ / 22.038692; 89.96968। সমুদ্র সমতল থেকে শহরটির গড় উচ্চতা ৫ মিটার। ১৯৯১ সালে পাথরঘাটা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে পাথরঘাটা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত । ২৩.২২ বর্গ কি.মি. আয়তনের পাথরঘাটা শহরের ৭.২১ বর্গ কি.মি. এলাকা পাথরঘাটা পৌরসভা দ্বারা পরিচালিত হয়। পাথরঘাটা শহরের স্বাক্ষরতার হার হলো শতকরা ৬৬.২ ভাগ। "পাথরঘাটা পৌরসভার মেয়র"। ১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Distance from Barisal to Patharghata"। distancesto.com। সংগ্রহের তারিখ ২০১৯-০১-০৬।  "Distance from Barguna to Patharghata"। distancesto.com। সংগ্রহের তারিখ ২০১৯-০১-০৬।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭১। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and coordinates for Patharghata, Bangladesh"। distancesto.com। সংগ্রহের তারিখ ২০১৯-০১-০৬।  "এক নজরে পৌরসভা"। ২০১৯-০১-৩০ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
মেহেন্দিগঞ্জ

মেহেন্দিগঞ্জ বাংলাদেশের দক্ষিণাঞ্চলের বরিশাল বিভাগের অন্তর্গত বরিশাল জেলায় অবস্থিত একটি শহর। প্রশাসনিকভাবে শহরটি মেহেন্দিগঞ্জ উপজেলার সদর। শহরটি বরিশাল জেলার তৃতীয় বৃহত্তম ও মেহেন্দিগঞ্জ উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং বরিশাল বিমানবন্দর। মেহেন্দিগঞ্জ শহরের মোট জনসংখ্যা ৩৩,৮০২ জন যার মধ্যে ১৬,২৪৯ জন পুরুষ এবং ১৭,৫৫৩ জন নারী। এ শহরের পুরুষ এবং নারী অনুপাত ৯৩:১০০। শহরে মোট খানা সংখ্যা বা পরিবার রয়েছে ৭১২৪টি। শহরটির অবস্থানের অক্ষাংশ ও দ্রাঘিমাংশ হল ২২°৪৯′৩৪″ উত্তর ৯০°৩১′৩৭″ পূর্ব﻿ / ﻿২২.৮২৬০৭০১° উত্তর ৯০.৫২৬৯৬৩৯° পূর্ব﻿ / 22.8260701; 90.5269639। সমুদ্র সমতল থেকে শহরটির গড় উচ্চতা ৮.৬৮ মিটার। ১৯৯৭ সালে মেহেন্দিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মেহেন্দিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ২০.৭৮ বর্গ কি.মি. আয়তনের মেহেন্দিগঞ্জ শহরের ১৪.৯৭ বর্গ কি.মি. এলাকাট মেহেন্দিগঞ্জ পৌরসভা দ্বারা পরিচালিত হয়। মেহেন্দিগঞ্জ শহরের স্বাক্ষরতার হার হলো শতকরা ৬৩.৩ ভাগ। "মেহেন্দিগঞ্জ পৌরসভার মেয়র"। ১৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০২।  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৭৩। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "latitude, longitude and coordinates for Mehendiganj, Bangladesh"। distancesto.com। সংগ্রহের তারিখ ২০১৯-০১-০৬।  "এক নজরে পৌরসভা"। ১০ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।